CELEX: 62016CA0293
Language: hr
Date: 2017-06-08 00:00:00
Title: Predmet C-293/16: Presuda Suda (deveto vijeće) od 8. lipnja 2017. (zahtjev za prethodnu odluku koji je uputio Tribunal Supremo – Španjolska) – Sharda Europe BVBA protiv Administración del Estado, Syngenta Agro, SA (Zahtjev za prethodnu odluku — Poljoprivreda — Stavljanje sredstava za zaštitu bilja na tržište — Direktiva 2008/69/EZ — Članak 3. stavak 2. — Postupak ponovne ocjene država članica registriranih sredstava za zaštitu bilja — Rok — Razlika između jezičnih verzija)

31.7.2017   
            
            
               HR
            
            
               Službeni list Europske unije
            
            
               C 249/10
            
         Presuda Suda (deveto vijeće) od 8. lipnja 2017. (zahtjev za prethodnu odluku koji je uputio Tribunal Supremo – Španjolska) – Sharda Europe BVBA protiv Administración del Estado, Syngenta Agro, SA
   (Predmet C-293/16) (1)
   
   ((Zahtjev za prethodnu odluku - Poljoprivreda - Stavljanje sredstava za zaštitu bilja na tržište - Direktiva 2008/69/EZ - Članak 3. stavak 2. - Postupak ponovne ocjene država članica registriranih sredstava za zaštitu bilja - Rok - Razlika između jezičnih verzija))
   (2017/C 249/13)
   Jezik postupka: španjolski
   
      Sud koji je uputio zahtjev
   
   Tribunal Supremo
   
      Stranke glavnog postupka
   
   
      Tužitelj: Sharda Europe B.V.B.A.
   
      Tuženik: Administración del Estado, Syngenta Agro, SA
   
      Izreka
   
   Članak 3. stavak 2. prvi podstavak Direktive Komisije 2008/69/EZ od 1. srpnja 2008. o izmjeni Direktive Vijeća 91/414/EEZ radi uvrštavanja klofentezina, dikambe, difenokonazola, diflubenzurona, imazakvina, lenacila, oksadiazona, piklorama i piriproksifena kao aktivnih tvari treba tumačiti u smislu da datum 31. prosinca 2008., koji je njime predviđen, za već registrirano sredstvo za zaštitu bilja koje sadržava jednu od aktivnih tvari spomenutih u prilogu toj direktivi odgovara krajnjem roku u kojem sve aktivne tvari sadržane u navedenom sredstvu za zaštitu bilja, osim onih nabrojenih u prilogu Direktivi 2008/69, moraju biti uvrštene na popis koji se nalazi u Prilogu I. Direktivi Vijeća 91/414/EEZ od 15. srpnja 1991. o stavljanju sredstava za zaštitu bilja na tržište kako bi nastala obveza provođenja ponovne ocjene navedenog sredstva predviđena u tom članku 3. stavku 2. prvom podstavku.
   
      (1)  SL C 305, 22. 8. 2016.